CENTEL บวก 4% โบรกฯเชียร์ “ซื้อ” เป้า 24 บ. คาดผลงานไตรมาส 4 ฟื้น รับมาตรการกระตุ้นศก.รัฐ
CENTEL บวก 4% โบรกฯเชียร์ "ซื้อ" เป้า 24 บ. คาดผลงานไตรมาส 4 ฟื้น รับมาตรการกระตุ้นศก.รัฐ โดย ณ เวลา 15.37 น. ราคาอยู่ที่ 20.50 บาท บวก 0.80 บาท หรือ 4.06% สูงสุดที่ 20.80 บาท ต่ำสุดที่ 19.40 บาท ด้วยมูลค่าซื้อขาย 104.47 ล้านบาท
27 ต.ค. 2563

ผู้สื่อข่าวรายงานว่า ราคาหุ้นบริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 15.37 น. อยู่ที่ 20.50 บาท บวก 0.80 บาท หรือ 4.06% สูงสุดที่ 20.80 บาท ต่ำสุดที่ 19.40 บาท ด้วยมูลค่าซื้อขาย 104.47 ล้านบาท

ด้าน บล.ฟิลลิป ระบุในบทวิเคราะห์ (20 ต.ค.63) แนะนำ “ซื้อ” CENTEL ราคาเป้าหมาย 24 บาท/หุ้น โดยคาดไตรมาส 3/63 ขาดทุน 369 ล้านบาท จากกำไรสุทธิไตรมาส 3/62 ที่ 215 ล้านบาท แต่ลดลงจากไตรมาส 2/63 ขาดทุนสุทธิที่ 465 ล้านบาท จาก 1. กลับมาเปิดโรงแรมในไทย 11 แห่ง จากทั้งหมด 18 แห่ง และผลบวกจากมาตรการท่องเที่ยวโครงการ “เราเที่ยวด้วยกัน” ( 3 เดือนที่ผ่านมาสร้างรายได้กว่า 100 ล้านบาท) ส่งผลให้ Occ. ขยับขึ้นมาที่ 20% และ Revpar ลดลง 81% จากช่วงเดียวกันเมื่อปีก่อน (ดีขึ้ยจากไตรมาสก่อน 4.3% RevPar ลดลง 96.4%) จากโรงแรมในกทม., พัทยา และหัวหินที่ดีขึ้น (Occ. 29%, 40%, 20%) เนื่องจากเดินทางโดยรถยนต์ได้ง่าย ขณะที่โรงแรมในมัลดีฟส์ยังปิดให้บริการ 2.ธุรกิจอาหารฟื้นตัวเร็ว, SCCG ลดลง 20% จากช่วงเดียวกันเมื่อปีก่อน (จากไตรมาส 2/63, SSSG ลดลง 35% จากห้างเปิด), สามารถนั่งทานในร้านได้ และ Delivery ได้รับความนิยมมาง
สำหรับแนวโน้มไตรมาส 4/63 ยังฟื้นตัวจากไตรมาสก่อน จากธุรกิจอาหารที่ปรับตัวดีต่อเนื่อง, ได้ประโยชน์มาตรการ “ช้อปดีมีคืน”, ทยอยเปิดโรงแรมครบทั้งหมดในไทยและมัลดีฟส์ราว พ.ย.-ธ.ค. และขยายเวลาโครงการ “เราเที่ยวด้วยกัน”ทว่าจากช่วงเดียวกันเมื่อปีก่อนต่ำกว่าคาดเล็กน้อยจากต่างชาติเข้ามาได้ช้ากว่าคาด, ถูกจำกัดกลุ่ม ทางฝ่ายปรับลดประมาณการทั้งปีลงขาดทุน 1,104 ล้านบาท จากปี 2562 กำไรที่ 1,744 ล้านบาท ราคาปัจจุบัน แนะนำ “ซื้อ”